# Spørgeskema

|  |  |  |  |
| --- | --- | --- | --- |
| 1. Vandmålernr. | | Forbrugsadresse | |
| **SKAL UDFYLDES** |  | **SKAL UDFYLDES** |  |
| 2. Hvilken mediumkategori mener I at jeres virksomhed/institution/ejendom er placeret i? | | | |
| **SKAL UDFYLDES** |  | | |
| **Spørgsmål 2.a. til 2.f. skal kun besvares, hvis mediumkategorien i spørgsmål 2 er større end 1.** | | |
| 2.a. Hvilken type tilbagestrømningssikring er der i vandinstallationen? | | |
|  | | |
| 2.b. Hvilken model tilbagestrømningssikring er der i vandinstallationen? | | |
|  | | |
| 2.c. Hvornår er tilbagestrømningssikringen monteret? | | |
|  | | |
| 2.d. Hvilken VVS-installatør har monteret tilbagestrømningssikringen? | | |
|  | | |
| 2.e. Hvad gøres for at sikre, at tilbagestrømningssikringen virker? | | |
|  | | |
| 2.f. Mener I/du at tilbagestrømningssikringen i din virksomhed/ejendom lever op til gældende regler/love? | | |
|  | | |
| 3. Hvad anvendes vandet til, og sker der tilsætning af ”stoffer” inden tapning af vandet? | | | |
| **SKAL UDFYLDES** |  | | |
| 4. Er der trykforøgende udstyr tilsluttet vandinstallationen? | | | |
| **SKAL UDFYLDES** |  | | |
| 5. Hvis din virksomhed er et landbrug, og der benyttes vandværksvand i forbindelse med sprøjtning, hvorledes tappes vandet? | | | |
| **SKAL UDFYLDES HVIS LANDBRUG** |  | | |
| 6. Dato | | | |
| **SKAL UDFYLDES** |  | | |
| 7. Underskrift | | | |
| **SKAL UDFYLDES** |  | | |

**Vejledning til spørgeskemaet**

1. **Vandmålernr. / Forbrugsadresse**

Anfør nummeret på vandmåleren samt adressen på ejendommen.

1. **Hvilken mediumkategori mener I, at jeres virksomhed/institution/ejendom er placeret i?**

Forbrugere inddeles i 5 mediumkategorier, når type af tilbagestrømningssikring skal vælges. Neden­stående tabel giver eksempler på de almindeligste forbrugertyper og eksempler på tapsteder.

|  |  |  |  |
| --- | --- | --- | --- |
| **Mediumkategori** | | **Forbrugertype** | **Sikring** |
| **1** | Vand til menneskeligt forbrug, som kommer fra vandledningsnet med drikkevand. | Parcelhus, boligblok, skole, kontor mv. | Kontraventil i måler. |
| **2** | Medium, som ikke medfører menneskelig sundhedsrisiko. Medium som er anerkendt egnet til menneskeligt forbrug, inklusive vand aftaget fra drikkevandssystem, som kan have gennemgået et skift i smag, lugt, farve og temperatur (opvarmning eller køling). | Slagterforretning, Cafeteria, Hotelkøkken, Virksomheder der eksempelvis blander vandet med næringsmidler (suppe, juice, syltetøj eller alkohol). Hvis der anvendes desinfektionsmidler til rengøring skal installationen sikres som kategori 4. | Kontrollerbar kontraventil. |
| **3** | Medium, som medfører nogen menneskelig sundhedsrisiko som følge af tilstedeværelsen af et eller flere skadelige stoffer. | Installationer med blødgøringsanlæg, eksempelvis fjernvarmecentraler og tandlæger.  **Eksempler på tapsteder:**   * Påfyldning af varme- og ekspansions-systemer * Påfyldning af kølesystemer * Kølevæske for maskiner (3/4) * Sprinklersystem (3/4) | Tilbagestrømnings­sik­ring med for­skel­lige ikke-kontroller­bare trykzoner. |
| **4** | Medium, som medfører en menneskelig sundhedsrisiko som følge af tilstedeværelsen af et eller flere giftige eller meget giftige stoffer, eller et eller flere radioaktive, mutagne eller kræftfremkaldende stoffer. | Landbrug/gartnerier for den del der har med dosering af kemikalier og gødning at gøre, Medicinalvirksomheder, Galvaniserings­virksomheder, Kemikalievirksomheder, der blander kemikalier med vand.  **Eksempler på tapsteder:**   * Procesvand * Rengøring af procesrør CIP (4/5) * Kemikaliedosering * Galvaniseringsbade * Kemisk rengøringsudstyr * Laboratorium kemi * Bilvask, automat-vaskehaller (tankstationer) * Kemikaliedosering vandværk * Nedgravet vandingsanlæg * Industrikøkkener | Tilbagestrømnings­sik­ring med kon­trol­ler­bare trykzoner. |
| **5** | Medium, som medfører en menneskelig sundhedsrisiko som følge af tilstedeværelsen af mikrobiologiske elementer eller virus. | Anlæg til rensning af spildevand, Virksomheder med mikrobiologiske processer. Landbrugets avls- og driftsbygninger såfremt installationen ikke er verificeret til lavere kategori, svømmebade, kloakledninger til regn-og spildevand.  **Eksempler på tapsteder:**   * Afløbsvand * Spuleslanger til afløbsledninger * Kød og fisketilberedningsudstyr * Vand til dyrehold og fiskeyngel * Hospitals-vaskemaskiner | Luftgab. |

**Tvivl om hvilken medium kategori en forbruger tilhører:**

Det skal oplyses at ovenstående skema ikke er udtømmende, hvorfor der kan forekomme installationer, som ikke er nævnt i skemaet. Hvis det er tilfældet kan der i Rørcenteranvisning 015 findes en mere dybdegående gennemgang, af de installationer som er omfattet af de forskellige medium kategorier.

**I det nedenstående er der kort redegjort for, hvordan spørgsmålene ønskes besvaret.**

**2.a. Hvilken type tilbagestrømningssikring er der i vandinstallationen?**

Anfør hvilken type tilbagestrømningssikring der er anvendt. Eksempler på typer kan ses i skemaet under punkt 2, kolonnen **Sikring**.

**2.b. Hvilken model tilbagestrømningssikring er der i vandinstallationen?**

Anfør hvilken model tilbagestrømningssikring der er anvendt. F.eks. Armatec model AT1167 eller Honeywell BA 295.

**2.c. Hvornår er tilbagestrømningssikringen monteret?**

Anfør hvornår tilbagestrømningssikringen er monteret.

**2.d. Hvilken VVS-installatør har monteret tilbagestrømningssikringen?**

Anfør hvilken VVS-installatør der har monteret tilbagestrømningssikringen.

**2.e. Hvad gøres for at sikre, at tilbagestrømningssikringen virker?**

Anfør hvad der gøres for at sikre at tilbagestrømningssikringen virker. Anfør evt. producentens vedligeholdelsesforskrift.

**2.f. Mener I/du at tilbagestrømningssikringen i din virksomhed/ejendom lever op til gældende regler/love?**

Mener I/du at tilbagestrømningssikringen i din virksomhed/ejendom lever op til gældende regler/love, jf. bygningsreglementet, DS/EN 1717 samt XX Vandværks regulativ.

**3. Hvad anvendes vandet til, og sker der tilsætning af ”stoffer” inden tapning af vandet?**

Anfør hvad vandet anvendes til, og om der sker tilsætning til vandet inden tapning.

**4. Er der trykforøgende udstyr tilsluttet vandinstallationen?**

En af årsager til at der kan ske tilbagestrømning af vand fra en brugerinstallation er, hvis der opstår et højere tryk end der er i forsyningsledningerne.

Anfør om der er tilsluttet udstyr til vandinstallationen, som i sig selv er i stand til at skabe et givent vandtryk.

**5. Hvis din virksomhed er et landbrug, og der benyttes vandværksvand i forbindelse med sprøjtning, hvorledes tappes vandet?**

Hvis din virksomhed er et landbrug, og der benyttes vandværksvand i forbindelse med sprøjtning, anføres hvorledes vandet tappes?

**Lovgrundlag**

**Bygningsreglement 2015**

**§ 8.4.2.1 stk. 3**

Til sikring af vandforsyningsanlægget imod forurening, der strømmer tilbage i drikkevandsinstallationen,

skal der monteres en tilbagestrømningssikring på fordelingsledningen efter jordledningens indføring i ejendommen, og inden afgrening til anden ledning.

**§ 8.4.2.1 stk. 4**

Vandinstallationer skal udformes, så behandlet vand og vand, der er tappet ved et tapsted, ikke kan strømme tilbage til drikkevandsinstallationen.

**§ 8.4.2.1 stk. 5**

Hvor installationer for drikkevand kan komme i berøring med sundhedsskadelige stoffer, skal installationerne udformes på en sådan måde, at der opnås sikkerhed mod indtrængen af sådanne stoffer i drikkevandsinstallationen ved korrosion eller diffusion, så der ikke kan opstå sundhedsfarer.

**DS/EN 1717**

Sikring mod forurening af drikkevand i vandinstallationer samt generelle krav til tilbagestrømningssikringer.

**Bestemmelserne nedenfor er fra Danske Vandværkers standardregulativ**

**6.1** Vandforsyningen skal til enhver tid tilstræbe at opretholde tilfredsstillende forsyningsforhold og opretholde et vandtryk, der gør almindeligt vandforbrug muligt i samtlige tilsluttede ejendomme, jf. dog 8.2.1. Vandforsyningen har dog ingen pligt til at opretholde noget mindstetryk i forsyningsledningsnettet ud for de enkelte ejendomme.

Vandforsyningen er inden for rammerne af ovenstående berettiget til at ændre aktuelle trykforhold forbigående eller varigt.

**8.1.5** Vandinstallationer skal udføres, benyttes og vedligeholdes på en sådan måde, at der ikke er fare for forurening af vandet, opstår utætheder eller på anden måde voldes ulemper.

Hvis det konstateres eller må formodes, at der er utætheder, herunder utæthed på jordledning, eller andre fejl, skal ejeren sørge for, at vandinstallationerne straks gennemgås og i fornødent omfang bringes i orden. Brugere skal straks anmelde konstaterede eller formodede fejl til ejeren.

Hvis fejlen har betydning for ejendommens vandforbrug eller udgør en risiko for forurening af vandet i forsyningsnettet, skal ejeren straks underrette vandforsyningen om forholdet.

**8.1.6** Vandforsyningen kan pålægge ejeren at lade foretage de foranstaltninger, som vandforsyningen finder ønskelige af hensyn til vandinstallationernes forsvarlige funktion, herunder tilbagestrømningssikring. Sådanne foranstaltninger skal til stadighed holdes i god stand, og de må ikke fjernes eller ændres uden vandforsyningens tilladelse.

Hvis der efter reparation eller der på anden måde er en begrundet formodning om utæthed på jordledningen, kan vandforsyningen forlange, at jordledningen tæthedsprøves for det maksimalt forekommende tryk. Tæthedsprøvningen skal foretages af en autoriseret vvs-installatør og sker for ejerens egen regning og risiko.

Vandforsyningen kan forlange dokumentation for, at den eller de pålagte foranstaltninger er foretaget, og at vandinstallationerne fungerer forskriftsmæssigt. Dokumentation skal leveres af en autoriseret VVS-installatør.

**8.1.8** Forsømmer ejeren de forpligtelser, som påhviler ejeren med hensyn til vandinstallationer, kan kommunalbestyrelsen i sin egenskab af tilsynsmyndighed efter forudgående påbud lade arbejdet udføre på ejerens bekostning, jf. vandforsyningslovens § 65.

**8.1.9** Ejendommens ejer eller bruger skal straks iværksætte de fornødne foranstaltninger til at standse en konstateret og aktuel fare for forurening af vandet i forsyningsnettet f.eks. som følge af trykfald eller manglende aflukning eller tømning af ubenyttede vandinstallationer, eller ved omfattende vandspild jf. 10.3

Vandforsyningen kan lukke for vandtilførslen til en ejendom, hvis ejendommens ejer eller bruger ikke straks iværksætter de fornødne foranstaltninger til at standse en konstateret og aktuel fare for forurening af vandet i forsyningsnettet.

Vandforsyningen foretager genåbning, når ejeren kan dokumentere, at der er foretaget de nødvendige foranstaltninger til at bringe forholdene, som begrunder aflukning af vandtilførslen, til ophør.

**8.2.1** Finder vandforsyningen, at trykforholdene i en ejendom kan forventes at blive utilfredsstillende, og dette kan henføres til særlige forhold vedrørende den pågældende ejendom, kan vandforsyningen forlange, at der efter nærmere angivne forskrifter skal foretages særlige foranstaltninger herunder opstilles et trykforøgeranlæg eller trykreduktionsanlæg i forbindelse med ejendommens vandinstallationer.

Etablering af dette anlæg foranstaltes og betales af ejeren.

**11.1** Kommunalbestyrelsen har som tilsynsmyndighed mod forevisning af legitimation adgang uden retskendelse til ethvert sted på en ejendom, hvor der findes vandinstallationer jf. vandforsyningsloven § 64, stk. 1.

Vandforsyningens personale har mod forevisning af legitimation, og såfremt kommunalbestyrelsen har bemyndiget disse personer hertil efter vandforsyningsloven § 64 stk. 1 adgang til at foretage undersøgelser af vandinstallationer på en ejendom uden retskendelse.

**11.2** For at kunne kontrollere vandforbruget, efterse at vandinstallationer holdes i god og forskriftsmæssig stand, at der ikke finder vandspild sted samt for vedligeholdelse og udskiftning af vandmålere, skal vandforsyningens personale mod forevisning af legitimation have adgang til ethvert sted på en ejendom, hvor der findes vandinstallationer.

Ejeren skal om fornødent skaffe sådan adgang.

**11.3** Enhver ejer og bruger af en ejendom, som er tilsluttet vandforsyningen, skal på forlangende give vandforsyningen alle oplysninger om vandets anvendelse og om forbrugets størrelse.

NB: Som det fremgår ovenfor, er de her benyttede bestemmelser taget fra Danske Vandværkers seneste standardregulativ. Det kan derfor være nødvendigt for det enkelte vandværk at rette i denne del af skrivelsen, så bestemmelserne stemmer overens med vandværkets eget regulativ.